proxectonos/corpus_dominio_legal_administrativo_tmp huggingface dataset:
29/10/2018 | Administración LocalMunicipal
Laxe
Exposición pública SAF setembro 2018

En data de 19 de outubro de 2018 ditouse a Resolución da Alcaldía número 802/2018, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 19/10/2018, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de setembro de 2018. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de setembro de 2018 que importa un total de dous mil sesenta euros e sete cents (2.060,07 euros), que comprende un total de 49 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 19 de outubro de 2018 O primeiro tenente de alcalde por Delegación por ausencia (Resolución nº 759/2018, do 28/09/2018) Sofia Mercedes Rogoveanu Sabah
29/10/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63416. Aparcadoiro e aula ambiental. Concello de Sobrado

Gestan Medioambiental, S. L., solicita de Augas de Galicia por atoparse nas marxes do río As Pias, a autorización de obras, no polígono 30, parcela 166, no lugar de Monte Sarrapio e Portacornios, parroquia de Codesoso (San Miguel), Concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63416. As obras solicitadas consisten na construción dun aparcadoiro e unha aula ambiental. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de outubro de 2018 O xefe do servizo territorial Néstor Rodríguez Arias
19/10/2018 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2018

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2018, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 2 DE XANEIRO de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 16 de OUTUBRO de 2018. O SR. ALCALDE Asdo./ Jorge Jesús Tuñas Caamaño.
19/10/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 5603 Negreira a Marco do Cornado.- sendas peonís PQ 1+430 ao 2+170; 7+300 ao 7+820; 8+750 ao 10+770 e do 11+110 ao 12+900 (Negreira) (cod. obra 18.1170.0002.0) DP 5603

Expediente: 2018000005488 O Pleno da Corporación en sesión celebrada o día 23/02/2018 acordou a aprobación do PSPE/2018 - PLAN DE SENDAS PEONÍS, PRIMEIRA FASE, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 08/11/2018 Horario: DE 16:30 A 19:00 Lugar: CASA DA CULTURA DE NEGREIRA Concello: NEGREIRA Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 17 de outubro de 2018 O PRESIDENTE O SECRETARIO Valentín González Formoso José Luis Almau Supervía
19/10/2018 | Administración LocalMunicipal
Fene
Secretaría
Delegación da Alcaldía

A Alcaldía ditou a Resolución núm.1232/2018 para que o concelleiro Justo Martínez Ardá realice a voda civil que terá lugar o 13.10.2018 ás 12.30 h no salón de plenos do Concello. Fene, 11 de outubro de 2018 Asinado dixitalmente polo alcalde Gumersindo Pedro Galego Feal.
19/10/2018 | Administración LocalMancomunidades
Mancomunidade de Concellos do Tambre
Anuncio relativo á aprobación definitiva da modificación orzamentaria número 1/2018 da Mancomunidade de Concellos do Tambre

ANUNCIO Aprobación definitiva da modificación orzamentaria número 1/2018 da Mancomunidade de Concellos do Tambre Téndose aprobado definitivamente a modificación orzamentaria 1/2018, baixo a forma de suplemento de crédito, e por importe de 51.094,31 €, ao non terse presentado reclamacións no período de información pública, efectúase a publicación do orzamento da Mancomunidade para o exercicio 2018, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais. RESUMO POR CAPÍTULOS, ORZAMENTO 2018 Negreira, a 16 de outubro de 2018. Placid Cobertera Villoldo
19/10/2018 | Administración LocalMunicipal
Oza-Cesuras
Anuncio de delegación de sinatura para a comprobación da realización dos subministros e servizos municipais de contía inferior a 15.000 euros

Co obxeto de axilizar o funcionamento da Administración local e posibilitar a realización da intervención da comprobación material dos subministros e dos servizos municipais de importe inferior a a 15.000 euros (IVE excluído), esta Alcaldía, en cumprimento do establecido no Real Decreto 424/2017, de 28 de abril, por el que se regula el régimen jurídico del control interno en las entidades del Sector Público Local en relación coa Lei 9/2017, de 8 de novembro, de contratos do sector público, a proposta do secreterio-interventor, acordou: PRIMEIRO.- Delegar a sinatura do secretario-interventor, para os exclusivos efectos da realización da intervención da comprobación material dos subministros e servizos municipais de importe inferior a a 15.000 euros (IVE excluído), no traballador deste concello don Luis Florencio Juscafresa Zhi. SEGUNDO.- Notificar o presente acordo aos interesados e publicalo no Boletín Oficial da Provincia da Coruña, para os efectos oportunos. En Oza – Cesuras, 11 de outubro de 2018 O ALCALDE, Asdo.- José Pablo González Cacheiro
19/10/2018 | Administración LocalMancomunidades
Mancomunidade de Concellos do Tambre
Anuncio relativo á aprobación definitiva do orzamento da Mancomunidade de Concellos do Tambre para o exercicio 2018

ANUNCIO Aprobado definitivamente polo Pleno o orzamento da Mancomunidade de Concellos do Tambre para o exercicio 2018 ao non terse presentado reclamacións contra a aprobación inicial, publícase a nivel de capítulos. Negreira, a 16 de outubro de 2018. Jorge Jesús Tuñas Caamaño Presidente
19/10/2018 | Administración LocalMunicipal
Noia
Administración Financeira. Intervención
Padrón taxas ocupación do dominio público con postos de venda ambulante xullo, agosto e setembro 2018

Confeccionados e aprobados definitivamente mediante resolucións da concelleira delegada da área de facenda números 2018-1907, 2018-2178 e 2018-2177 os padróns comprensivos das cotas e suxeitos pasivos da Taxa pola utilización privativa do dominio público local e a prestación de outros servizos (ocupación con postos de venda ambulante) correspondentes aos meses de xullo, agosto e setembro de 2018. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 9 de outubro de 2018 A concelleira delegada da área de economía e facenda María de la O López Cierto
19/10/2018 | Administración LocalMunicipal
Ferrol
Intervención
Conta xeral

A Conta Xeral deste Concello correspondente ao exercicio 2017 foi ditaminada pola Comisión Especial de Contas nas sesións de datas 2 e 16 de outubro de 2018. De conformidade co disposto no artigo 212.3 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, exponse ao público nas oficinas da Intervención municipal por espazo de 15 días hábiles durante os cales e 8 máis os interesados poderán presentar reclamacións, reparos ou observacións. Ferrol, 17 de outubro de 2018 O alcalde Jorge Juan Suárez Fernández
19/10/2018 | Administración LocalMunicipal
A Laracha
Anuncio de convocatoria de pago por expropiación depósito de Cillobre

Anuncio convocatoria de levantamento de actas de pago/consignación do prezo e actas previas de ocupación dos terreos do expediente expropiatorio polo procedemento de taxación conxunta (acción IS-02 “Ampliación da parcela do depósito. A Torre de Cillobre. Torás”, do Plan especial de infraestruturas de servizo do SIXS) A Xunta de Goberno Local en sesión ordinaria de data 11 de outubro de 2018, no expediente expropiatorio polo procedemento de taxación conxunta a efectos da obtención dos terreos afectados polo Plan especial de infraestruturas de servizo do SIXS de abastecemento de auga e saneamento, na acción IS-02 “Ampliación da parcela do depósito. A Torre de Cillobre. Torás” segundo proxecto expropiatorio redactado ao efecto, resolveu as alegacións presentadas e sinalou a data do 7 de novembro de 2018 as once horas, na Casa Consistorial para o levantamento das actas de pago/consignación do prezo e actas previas de ocupación dos terreos. O contido do acordo notificarase de xeito individualizado a todos os que aparezan como titulares de bens ou dereitos que figuran no expediente, coa indicación de que se habilitan os días 29 e 30 de outubro de 2018 e 5 e 6 de novembro de 2018 no servizo de urbanismo, na segunda planta da Casa do Concello, para presentar os documentos que acrediten a titularidade dos bens e dereitos afectados. Advirtese de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con información rexistral negativa do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas A Laracha, 15 de outubro de 2018. O alcalde José Manuel López Varela
19/10/2018 | Administración LocalMunicipal
Mesía
Aprobación definitiva expediente de crédito extraordinario CE 03/2018

Rematado o prazo de exposición ao público do acordo plenario de data 19 de setembro de 2018, de aprobación inicial do expediente de crédito extraordinario CE 03/2018 do orzamento municipal para o exercicio 2018, publicado no BOP nº 181, de data 21 de setembro de 2018, sen que se presentasen reclamacións, enténdese aprobado definitivamente, conforme ó disposto no artigo 177 en relación co 169 do Texto refundido da lei reguladora das facendas locais. Así mesmo, en cumprimento da citada normativa, faise público o resumo por capítulos do estado de ingresos e gastos do orzamento trala aprobación do devandito expediente: En virtude do disposto no artigo 171 en relación co 177 do Texto refundido da lei reguladora das facendas locais, contra esta aprobación definitiva poderase interpoñer recurso contencioso-administrativo na forma e prazos que establecen as normas reguladoras de dita xurisdición. Mesía, 16 de outubro de 2018. O alcalde, Asdo./ Mariano Iglesias Castro.
19/10/2018 | Administración LocalMunicipal
Noia
Administración Financeira. Intervención
Anuncio padrón taxas prestación servizos na piscina municipal mes outubro 2018

Confeccionado e aprobado definitivamente mediante resolución da concelleira delegada da área de economía e facenda número 2018-2141, de data dous de outubro de dous mil dezaoito, o padrón de suxeitos pasivos de Taxas pola prestación de servizos na Piscina Municipal, mes de outubro de 2018. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 3 de outubro de 2018 A concelleira delegada María de la O López Cierto
19/10/2018 | Administración LocalMunicipal
Negreira
Anuncio relativo á aprobación definitiva da modificación orzamentaria número 25/2018 do Concello de Negreira

Téndose aprobado definitivamente a modificación orzamentaria 25/2018, baixo a forma de transferencia de crédito entre áreas de gasto, e por importe de 100.000,00 €, ao non terse presentado reclamacións no período de información pública efectúase a publicación do orzamento municipal para o exercicio 2018, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Negreira, 16 de outubro de 2018 Jorge Jesús Tuñas Caamaño Alcalde - Presidente
19/10/2018 | Administración LocalMunicipal
A Pobra do Caramiñal
Proceso selectivo para a formación dunha bolsa de técnico de biblioteca

En data 15 de outubro de 2018, e mediante resolución desta Alcaldía n.º 2018-0803, foron aprobadas as bases reguladoras e a convocatoria para a provisión dunha praza de Técnico/a de biblioteca en réxime de persoal funcionario interino deste Concello. O prazo de presentación de instancias será de 10 días hábiles dende a publicación do presente anuncio, estando as bases dispoñibles para a súa consulta no taboleiro de anuncios do Concello e na sede electrónica municipal. Na Pobra do Caramiñal, a 16 de outubro de 2018 O Alcalde D. José Luis Piñeiro García
19/10/2018 | Administración LocalMunicipal
Mugardos
Padróns do servizo de axuda no fogar de prestación básica e dependencia: setembro 2018

Anuncio de cobranza do padrón do mes de setembro de 2018 do SAF a través do programa básico e da Lei da dependencia Anuncio de cobranza A resolución da Alcaldía 1088 do 15/10/2018 aprobou os padróns fiscais correspondentes ao mes de setembro do exercicio 2018 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo dun mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 16 de outubro de 2018. A alcaldesa María del Pilar Díaz Otero
09/10/2018 | Administración LocalMunicipal
Oza-Cesuras
Exposición pública do padrón de auga do antigo Concello de Cesuras do 2º trimestre de 2018

ÓRGANO E DATA DE APROBACIÓN: Xunta de Goberno Local, sesión do 25 de setembro de 2018. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 1 de outubro de 2018 O ALCALDE, Asdo.- José Pablo González Cacheiro
09/10/2018 | Administración LocalMunicipal
Boiro
Anuncio de publicación de bases bolsas deportistas 2018

A Xunta de Goberno Local aprobou, na sesión do 2 de outubro de 2018, as BASES DAS BOLSAS A DEPORTISTAS do exercizo 2018 (expediente 7699/2018). Os interesados poderán presentar as solicitudes no prazo seguinte: do 25/10/2018 ao 10/11/2018. Boiro, 4 de outubro de 2018. O ALCALDE-PRESIDENTE JUAN JOSÉ DIESTE ORTIGUEIRA
09/10/2018 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia), mes de agosto de 2018

ANUNCIO DE APROBACIÓN DOS PADRÓNS DO SERVIZO DE AXUDA NO FOGAR (DEPENDENCIA E LIBRE CONCORRENCIA) DO MES DE AGOSTO DE 2018 Mediante Decreto de Alcaldía n.º 602/2018, do 2 de outubro, aprobáronse os padróns/matrículas de:  Prezo público pola prestación do Servizo de Axuda a Domicilio de Libre Concorrencia  Prezo público pola prestación do Servizo de Axuda a Domicilio Dependencia Correspondentes ao mes de agosto 2018, con expresión dos datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, do 1 de outubro, de Procedemento Administativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os contribuíntes e, en xeral, as persoas interesadas, poderán interpor os seguintes recursos: – Recurso de reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso – Recurso contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. Asinado dixitalmente en Pontedeume, a 3 de outubro de 2018. O ALCALDE DON BERNARDO FERNÁNDEZ PIÑEIRO
09/10/2018 | Administración LocalMunicipal
Boimorto
Aprobación padrón PAI mes setembro 2018

Por Decreto de Alcaldía n.º 436/2018 de data 01/10/2018, acordou aprobar o padrón fiscal do mes de setembro de 2018 correspondente ao prezo público pola prestación do servizo do punto de atención á infancia por importe de 2.677,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 4 de outubro de 2018 A alcaldesa Asdo.- María Jesús Novo Gómez
09/10/2018 | Administración LocalMunicipal
Mugardos
Oferta de emprego público 2018. Concello de Mugardos

Pola Xunta de Goberno, en sesión celebrada o día 04.10.2018, aprobouse a Oferta de Emprego Público para o Concello de Mugardos correspondente ao ano 2018, que queda configurada polas prazas que se relacionan de seguido: O que se fai público en cumprimento do determinado no artigo 70.2, do Real Decreto Lexislativo 5/2015 de 30 de outubro, do Estatuto Básico do Empregado Público, coa indicación de que o presente acordo é definitivo, polo que contra este os interesados poderán interpoñer potestativamente recurso de reposición ante a Alcaldesa do Concello de Mugardos, no prazo dun mes contado a partir do día seguinte á publicación no Boletín Oficial da Provincia, ou recurso contencioso-administrativo ante o xulgado contencioso-administrativo de Ferrol, no prazo de dous meses dende a citada publicación, e na forma prevista na lexislación reguladora da devandita xurisdicción, sen prexuízo de que se poida interpoñer calquera outro que se stime procedente. Mugardos, 4 de outubro de 2018. A ALCALDESA ASDO) MARÍA DEL PILAR DÍAZ OTERO
09/10/2018 | Administración LocalMunicipal
Irixoa
Aprobación definitiva da modificación orzamentaria 8/2018: resumo por capítulos

PUBLICACIÓN NOVO RESUMO POR CAPÍTULOS EXPTE.8/2018 Aprobado definitivamente o expediente de modificación orzamentaria n.º 8/2018, mediante acordo plenario do 24-8-2018 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 4 de outubro de 2018. O alcalde Antonio Deibe Sanmartín
09/10/2018 | Administración LocalMunicipal
Vedra
Secretaría-Intervención
Delegación de funcións da Alcaldía

ANUNCIO Delegación de funcións da Alcaldía Por Resolucións da Alcaldía núms.490/18 e 514/18, de datas 24 de setembro e 01 de outubro, respectivamente, acordouse delegar as funcións da Alcaldía na 1.ª tenente de alcalde, dona M.ª Jesús Piñeiro Caldelas, do 12 ao 20 de outubro, ambos incluídos. O que se fai público en cumprimento do artigo 44.2 do Real Decreto 2568/1986, polo que se aproba o Regulamento de Organización, Funcionamento e Réxime Xurdíco das Entidades Locais. Vedra, 4 de outubro de 2018. O alcalde Asdo.: Carlos Martínez Carrillo
09/10/2018 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Aprobación inicial do expediente de expropiación forzosa para a obtención do sistema local viario no lugar de Palavea 59

A Xunta de Goberno Local celebrada o 7 de septembro de 2018 acordou: “Primeiro.- Aprobar inicialmente o proxecto de expropiación forzosa para obtención de sistema local viario no lugar de Palavea. O importe do presente proxecto de expropiación ascende o importe de 1.680,48 € existindo crédito adecuado e suficiente no orzamento de 2018 con cargo á aplicación 30.151.600.05. Segundo.- Optar polo procedemento de taxación conxunta para a tramitación do expediente. Terceiro.- Requirir aos interesados titulares de bens e dereitos afectados para que acheguen os títulos que os acrediten como propietarios das mesmas.” De conformidade co disposto no artigo 118.2 e 3 da Lei 2/2016, de 10 de febrero, do solo de Galicia, o citado expediente exposto ao público por plazo de un mes, para que aquelas personas que pudieran resultar interesadas formulen as observacións e reclamacións que estimen convenientes, en particular no concerniente á titularidade ou valoración dos seus respectivos dereitos. A estes efectos, indícase que o expediente pode consultarse durante o prazo dun mes nas dependencias do Area de Urbanismo (Praza Indalecio Prieto n.º 1-Antigo Cuartel de Intendencia), de luns a venres. A Coruña, 20 de septembro de 2018 O Tenente de Alcalde de Rexeneración Urbana Dereito á Vivenda e Mobilidade Sostible Blanca Lourdes Pedros Orovay
09/10/2018 | Administración LocalMunicipal
Miño
Decreto de delegación de funcións da Alcaldía

Por mor das vacacións do alcalde cómpre, de cara ao interese público, a substitución da miña persoa en todas as funcións propias do cargo público que posúo no Concello de Miño. Por iso de conformidade co disposto no artigo 23.3 da Lei 7/1985, do 2 de abril, reguladora das bases de réxime local e consonte o disposto no artigo 47.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), corresponde aos tenentes de alcalde, en canto tales, substituír ao alcalde e por orde do seu nomeamento, na totalidade das súas funcións nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións de alcalde nos supostos de vacante na alcaldía hasta que tomo posesión o novo alcalde, e o disposto no artigo 47.2 do ROF, no que se establece que nos casos de ausencia, enfermidade ou impedimento, as funcións de alcalde non poderán ser asumidas polo tenente de alcalde a quen corresponda sen que conste expresa delegación, que reunirá os requisitos dos artigos 44.1 e 44.2 do ROF. Logo de ver o exposto, esta Alcaldía en uso das súas atribucións, resolve: Primeiro. –Delegar no primeiro tenente de alcalde do Concello de Miño, don Marlo Matviychuk Khanum, o exercicio de todas as funcións propias da Alcaldía nos termos do artigo 23.3 da Lei 7/1985, do 2 de abril, reguladora das bases do réxime local do 21 de setembro do 2018 ata o 30 de setembro do 2018. Segundo. –O órgano delegado ha de informar a esta Alcaldía, a posteriori, e, en todo caso, cando se o requira para iso, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no artigo 115 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Terceiro. –A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados dende o seguinte a aquel no que se lle notifique este resolución. Cuarto. –A presente resolución será publicada no Boletín Oficial da Provincia da Coruña, e darase conta do seu contido ao Pleno da Corporación na primeira sesión que esta celebre. Quinto. –No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases de réxime local, e do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en canto ás regras que para a delegación se establecen nas ditas normas. Miño, 20 de setembro de 2018. O alcalde Ricardo A. M. Sánchez Oroza
09/10/2018 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Anuncio do pagamento do prezo xusto dos bens e dereitos afectados pola obra “proxecto de construción do itinerario peonil e ciclista na AC-130, treito: Mugardos-Ares, p. q. 0+320-3+980” (clave AC/16/085.06), no concello de Mugardos

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “proxecto de construción do itinerario peonil e ciclista na AC-130, treito: Mugardos-Ares, p. q. 0+320-3+980” (clave AC/16/085.06), no concello de Mugardos que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 28 de setembro de 2018 Felipe de la Vega Gándaras Xefe do Servizo Provincial da Coruña
09/10/2018 | Administración LocalMunicipal
Cerceda
Secretaría
Modificación das bases da convocatoria de axudas dirixidas as familias para libros de texto, material escolar e vestiario, curso 2018/2019 e transporte escolar 2018/2019

Mediante Decreto da Alcaldía-Presidencia 652/2018, de 4/10/2018, acordouse a corrección das bases de da convocatoria de axudas dirixidas as familias para libros de texto, material escolar e vestiario, curso 2018/2019 e transporte escolar 2018/2019, quedando así redactadas: 1.-Bases de axudas dirixidas ás familias para libros de texto, material escolar e vestiario, curso 2018/2019: Artigo 8.1. “Enténdese por renda per cápita familiar mensual, a renda dividida entre o número de membros da unidade familiar e entre doce meses” Artigo 8.2. “para o cálculo da renda per cápita terase en conta os datos económicos do último exercio fiscal anterior á solicitude e o importe do IPREM (indicador público de renda de efectos múltiples) do ano 2018 que é de 537.84 euros mensuais” 2.-Bases da convocatoria de axudas dirixidas ás familias para o transporte escoalr, curso 2018/2019, Artigo 1.1.“Enténdese por renda per cápita familiar mensual, a renda dividida entre o número de membros da unidade familiar computables entre doce meses” Artigo 5.2. “para o cálculo da renda per cápita terase en conta os datos económicos do último exercio fiscal anterior á solicitude e o importe do IPREM (indicador público de renda de efectos múltiples) do ano 2018 que é de 537.84 euros mensuais” Estando os expedientes en fase de información pública e audiencia ós interesados polo prazo de trinta días hábiles para a presentación de reclamacións e suxerencias, reiniciase o prazo que comenzará a partir do día seguinte ó da publicación do presente anuncio anuncio no BOP. Deberá publicarse, así mesmo, no Taboleiro de anuncios do Concello. No caso de que non presentarse reclamacións ou suxerencias, entederase definitivamente adoptado o acordo ata entón provisional. Para a entrada en vigor deberán publicarse no Boletín Oficial da Provincia, íntegramente o texto definitivo e entrarán en vigor trascurrido o prazo o prazo de quince días hábiles da recepción da comunicación do presente acordo polos órganos competentes da Administración Xeral do Estado e da Comunidade Autónoma. Cerceda,4 de outubro de 2018. O Alcalde-José García Liñares.
09/10/2018 | Administración LocalMunicipal
Monfero
Exposición pública da aprobación de padróns fiscais S. A. F. agosto 2018

EXPOSICIÓN PÚBLICA DA APROBACIÓN DE PADRÓNS FISCAIS S. A. F. AGOSTO 2018 A Xunta de Goberno Local deste Concello, na súa sesión do 26 de setembro de 2018, acordou aprobar os padróns fiscais do mes de AGOSTO de 2018 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.979,29 e 116,75 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 27 de setembro de 2018. O alcalde Andrés Feal Varela
09/10/2018 | Administración LocalMunicipal
A Coruña
Área de Rexeneración Urbana e Dereito á Vivenda
Xestión do Solo
Aprobación inicial do expediente de expropiación forzosa para a obtención dunha parcela no lugar de Pedralonga n.º 72(T) para a ampliación da área infantil de Pedralonga

ANUNCIO ASUNTO: APROBACIÓN INICIAL DO EXPEDIENTE DE EXPROPIACIÓN FORZOSA PARA A OBTENCIÓN DUNHA PARCELA NO LUGAR DE PEDRALONGA N.º 72(T) PARA A AMPLIACIÓN DA ÁREA INFANTIL DE PEDRALONGA A Xunta de Goberno Local, en sesión celebrada o 7 setembro de 2018, adoptou, entre outros, o seguinte: “Primeiro. –Aprobar inicialmente o proxecto de expropiación forzosa para obtención dunha parcela no lugar de Pedralonga n.º 72(T) para a ampliación da área infantil de Pedralonga. O importe do presente proxecto de expropiación ascende a cantidade de 52.774,05 €, existindo crédito adecuado e suficiente no orzamento de 2018 con cargo á aplicación 30.151.600.05. Segundo. –Optar polo procedemento de taxación conxunta para a tramitación do expediente. Terceiro. –Requirir aos interesados titulares de bens e dereitos afectados para que acheguen os títulos que os acrediten como propietarios das mesmas.” De conformidade co disposto no artigo 118.2 e 3 da Lei 2/2016, do 10 de febreiro, do solo de Galicia, o citado expediente exposto ao público por plazo dun mes, para que aquelas personas que pudieran resultar interesadas formulen as observacións e reclamacións que estimen convenientes, en particular no concerniente á titularidade ou valoración dos seus respectivos dereitos. A estes efectos, indícase que o expediente pode consultarse durante o prazo dun mes nas dependencias do Área de Urbanismo (Praza Indalecio Prieto n.º 1-Antigo Cuartel de Intendencia), de luns a venres. A Coruña, 20 de setembro de 2018. O Tenente de Alcalde de Rexeneración Urbana Dereito á Vivenda e Mobilidade Sostible Xiao Varela Gómez
09/10/2018 | Administración LocalMunicipal
Oleiros
Persoal
Aprobación da listaxe definitiva de persoas admitidas e fixación da data para a realización da primeira proba, no procedemento de selección para cubrir una praza de técnico/a de contratación e patrimonio

ANUNCIO Por resolución da segunda tenente de alcalde delegada de Persoal, n.º 4095, do 3 de outubro, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse o seguinte en relación ao procedemento selectivo para cubrir, por un/ha funcionario/a interino/a, unha praza de técnico/a de contratación e patrimonio: 1.–Elevar a definitiva a listaxe provisional de persoas admitidas para participar no procedemento de selección para cubrir unha praza de técnico/a de contratación e patrimonio, publicada no Boletín Oficial da Provincia n.º 169, do 5 de setembro de 2018.2.–Aprobar a composición do tribunal cualificador do procedemento selectivo que estará constituído polos seguintes membros: PRESIDENCIA: Titular: Lleir Amorrich Laporta Suplente: Nijole Barban Guemihi: Titular: Pilar Patricia Rigaud Saiah Suplente: Alejandro Javier Cristica Ibiricu: Titular: Pilar Cela Álvarez Suplente: Marcos Veiga Rodríguez Titular: Susana Miranda Fernández Suplente: Jacobo Molina Sáenz Titular: Mar Ponte Maestre Suplente: Ramón Lema Pombo 3.–Determinar que a primeira proba, que consistirá en desenvolver por escrito no prazo máximo de dúas horas 25 cuestións relacionadas cos temas comprendidos no anexo da convocatoria, terá lugar o día 7 de novembro de 2018 no auditorio do edificio de Facenda Municipal (avenida Francisca Herrera, 3, Oleiros) ás 10:00 horas. O chamamento comezará á hora enriba indicada e se realizará por orde alfabética comezando por aquelas persoas aspirantes cuxo primeiro apelido comece pola letra “G”. As persoas aspirantes deberán vir provistas do DNI ou da documentación acreditativa equivalente e dun bolígrafo coa tinta de cor azul ou negra.4.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 4 de outubro de 2018. A segunda tenente de alcalde delegada de Persoal Thomas Walter Chaurrondo Urzanqui